als_Latn dik_Latn sag_Latn
Kryeministri Edi Rama ka bërë një deklaratë të fortë mbrëmjen e sotme, në studion e emisionit Top Story. Duke folur për zgjedhjet e 25 qershorit, Rama tha se do të largohet nga politika, nëse Partia Socialiste, që ai drejton, nuk del forcë e parë.
“Nëse nuk dal forcë e parë, iki nga politika”, tha Rama.
Ndërkohë, gara për të dalë forcë e parë duket të jetë e fortë, pasi të njëjtën gjë pretendojnë dhe dy partitë tjera më të mëdha pas PS, PD dhe LSI.
Por, teksa tashmë kemi një deklaratë nga kryeministri Rama se do të largohet, nëse e humb këtë betejë, kemi ende heshtjen e kreut të PD, Lulzim Basha. Ky i fundit ka deklaruar gjatë takimeve elektorale se PD duhet të dalë forcë e parë, pasi opozita është e bashkuar, ndryshe nga partitë e tjera, por nuk kemi dëgjuar të thotë asgjë se çfarë do bëjë ai nëse humb.
Pra, çfarë do bëjë Basha, nëse del forcë e dytë?
als_Latn als_Latn als_Latn als_Latn als_Latn